**Zápisnica zo zasadnutia Rady školy**

**Deň a čas konania:** 14. 12. 2023, 17:00 hod.

**Miesto konania:** prezenčne, priestory školy

**Prítomní:**

členovia Rady školy: Kamil Zeman (ďalej tiež „p. Zeman“)

 Martin Grondžák(ďalej tiež „p.Grondžák “)

Zuzana Koyšová (ďalej tiež „p. Koyšová“)

Ján Fabišík (ďalej tiež „p. Fabišík)

prizvaní:

 Pavol Bernáth (ďalej tiež „p. Bernáth“)

 Helena Kačurová (ďalej tiež „p. Kačurová“)

 (v ďalšom texte spolu tiež „prítomní“)

Program:

1. Otvorenie
2. Prezentácia, voľba zapisovateľa a overovateľa zápisnice
3. Informácia o stave úloh/uznesení z predchádzajúcich zasadnutí Rady školy
4. Priebežná informácia vedenia školy o pedagogicko-organizačnom a materiálno-technickom zabezpečení výchovno-vzdelávacieho procesu – všeobecné zhodnotenie za mesiac 10/2023 až 11/2023
5. Rôzne
6. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda Rady školy (ďalej tiež „RŠ“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania. Vzhľadom k malému počtu prítomných členov Rady školy zasadanie nebolo uznášaniaschopné.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Koyšovú a za overovateľa zápisnice navrhol zvoliť p. Grondžáka. Následne prítomní pristúpili k hlasovaniu.

Výsledky hlasovania:

ZA Kamil Zeman, Martin Grondžák, Ján Fabišík, Zuzana Koyšová

PROTI nikto

ZDRŽAL SA nikto

**K bodu 3. programu:**

Rada školy berie na vedomie priebežné plnenie úloh a uznesení z ostatnej Rady. Predseda Rady školy, p. Zeman, si úlohu, ktorou bol poverený Radou školy na poslednom zasadaní splnil (viď príloha).

**K bodu 4. programu:**

P. Bernáth, riaditeľ školy, poskytol nasledujúce informácie:

* žiaci školy sa zapojili do zbierky sladkostí pre nadáciu Úsmev ako dar, ďalej sa žiaci zapojili do Ponožkovej výzvy, výťažok z tejto výzvy bol určený pre ľudí bez domova, do zbierky Koľko lásky sa zmestí do krabice od topánok, výťažok bol určený pre ľudí v domove dôchodcov,
* žiaci sa zúčastnili vzdelávania vo finančnej gramotnosti, uskutočnila sa beseda s policajtami, s hasičmi, uskutočnila sa Akadémia, budú vianočné trhy,
* prebehla revízia elektroinštalácie, revízia elektrospotrebičov, revízia telocvičného náradia a jeho oprava,
* v školskej jedálni sa dokončuje verejné obstarávanie na nákup potravín,
* uskutočnila sa kontrola v školskej jedálni z MČ, kontrola bola zameraná na dodržiavanie noriem potravín,
* využili sme príspevok z MŠVVaŠ SR určený na digitalizáciu,
* projekt Pomáhajúce profesie – ukončujeme rozpočtový rok,
* zvýšil sa preddavok na teplo z 12 230 € na cca 20 000 €,
* kúpili sa nástenky na 1. a 2. poschodie,
* v škole bude nainštalovaný kamerový systém pred WC a šatňami,
* v 4 triedach bude vymenená podlahová krytina,
* v triedach na 3. poschodí budú opravené vnútorné žalúzie,
* v rámci ukončenia rekonštrukcie školy – čakáme na drobné opravy ako sú rozbité okná, chýbajúce prestupy do tried a kancelárií, vysprávky po montáži vonkajších žalúzií, vymaľovanie požiarnych uzáverov v rámci celej školy, odstránenie nespotrebovaného materiálu z priestorov školy,

**K bodu 7. programu:**

Pán riaditeľ informoval prítomných o programe zasadnutia zastupiteľstva zo dňa 19.12.2023 bod č. 8 Návrh zásad hospodárenia s majetkom MČ Karlova Ves- financovania drobných opráv v škole do výšky 1 000 €.

Rada školy vyjadruje podporu žiadosti kontrolóra MČ Karlova Ves o osvojenie si autoremedúrou p. prednostky úpravu textu Prílohy č. 2, čl. 2, ods. 6 po stretnutí s riaditeľmi škôl v MČ Karlova Ves zo dňa 11.10.2023 ohľadom zásad hospodárenia s majetkom MČ Karlova Ves a navrhuje úpravu na nasledovný text:

„Škola vo vlastnej réžii zabezpečuje drobné opravy a údržby osvetlenia, elektroinštalácií, vykurovacích telies, vodovodných zariadení, sanitárneho zariadenia, brán, zámkov a dverí, údržbu stavebných častí – podláh, okien, odkvapov, čistenie žľabov, maľovanie priestorov školy a to v úhrnnej ročnej hodnote do 5% z prevádzkového normatívu posledného schváleného rozpočtu v danom kalendárnom roku ~~za predchádzajúci kalendárny rok~~ s DPH. V prípade, ak predpokladaná hodnota jednotlivej opravy alebo údržby na objekte vrátane materiálu a prác prekračuje 1000,- Eur, môže škola zabezpečiť drobnú opravu alebo údržbu po predchádzajúcom písomnom súhlase starostu mestskej časti. Škola je povinná postupovať pri čerpaní úhrnnej ročnej hodnoty na drobné opravy a údržby tak, aby bola schopná zabezpečiť drobnú údržbu a opravy počas celého kalendárneho roka. V prípade že hrozí predčasné vyčerpanie tejto úhrnnej ročnej hodnoty na drobné opravy a údržby, je škola vopred povinná informovať mestskú časť. Škola zasiela do 10 dní po ukončení mesiaca sumár nákladov na opravy a údržbu Referátu správy budov mestskej časti.“

Rada školy nesúhlasí so zvýšenou administratívnou záťažou a rizikom vyplývajúcim z navrhovanej povinnosti vopred informovať MČ o opravách nad 1000 € a čakať na súhlas starostu a taktiež zasielať sumár nákladov na údržbu na mesačnej báze (v zmysle legislatívy škola zverejňuje všetky faktúry na svojom webovom sídle).

Rada školy vyjadrila pohoršenie nad spôsobom komunikácie MČ Karlova Ves s riaditeľmi škôl v MČ Karlova Ves, ktorí neboli na zasadanie, na ktorom sa prejednávala zmena financovania drobných opráv v školách, pozvaní.

Rada školy poverila predsedu RŠ, p. Zemana, informovať predstaviteľov MČ Karlova Ves a poslancov MČ Karlova Ves o tejto situácii.

**K bodu 8. programu:**

Predseda RŠ p. Zeman konštatoval, že program zasadnutia je vyčerpaný, poďakoval zúčastneným členom a ukončil zasadnutie Rady školy.

Túto zápisnicu spísala Zuzana Koyšová po ukončení zasadnutia z poznámok, ktoré si počas zasadnutia zaznamenala.

 V Bratislave, 15.12.2023 V Bratislave, 15.12.2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zuzana Koyšová Martin Grondžák